**Fülöp Község Önkormányzata Képviselő-testületének 12/2017.(IV.28.) önkormányzati rendelete**

Hatályos:2017-04-29 - 2017-04-30

**Fülöp Község Önkormányzata Képviselő-testületének 12/2017.(IV.28.) önkormányzati rendelete**

**A települési szilárd hulladékkal kapcsolatos hulladékkezelési helyi közszolgáltatásról szóló 1/2014. (III. 04.) KT. sz. rendeletének módosításáról**

Fülöp Község Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdés a) és b) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény  13. § (1) bekezdés 19. pontja szerinti feladatkörében eljárva a következőket rendeli el:

**1.§.**

Fülöp Község Önkormányzat  Képviselő-testületének  a települési szilárd hulladékkal kapcsolatos hulladékkezelési helyi közszolgáltatásról szóló  1/2014. (III. 04.) KT. sz. rendeletének  (továbbiakban: Rendelet) a következő 1.§. (3) bekezdése helyébe a következő rendelkezés lép:

***„(3)*** *E rendelet hatálya Fülöp község közigazgatási területén végzett önkormányzati hulladékgazdálkodási közfeladatra terjed ki. Az önkormányzat a jelen rendeletben foglaltak szerint önkormányzati hulladékgazdálkodási közfeladatot lát el a települési hulladék rendszeres gyűjtésére, elszállítására, ártalmatlanítására és kezelésére vonatkozóan, továbbá a felsorolt tevékenységek ellátásáról a Debreceni Hulladék Közszolgáltató Nonprofit Kft. (a továbbiakban: közszolgáltató) által – mint kötelező közszolgáltatás – gondoskodik. A közszolgáltató alvállalkozó igénybevétele útján biztosítja a hulladékgazdálkodási közszolgáltatási tevékenységek ellátását, ahol az alvállalkozó a közszolgáltatás egészéhez viszonyítottan 98 %-ban látja el a közszolgáltatást. A hulladék lerakása a 4030 Debrecen, Vértesi út 1. szám alatti hulladéklerakó telepen történik. Az együttműködés tartalmát és feltételeit külön szerződés rögzíti.”*

**2.§.**

(1) A rendelet 9.§. (2) bekezdése helyébe a következő rendelkezés lép:

*„(2) A közszolgáltató a településen  havonta egy alkalommal ingyenesen, külön díj megfizetése nélkül biztosítja a papír-, műanyag és fém szelektív hulladékok házhoz menő gyűjtését és a gyűjtéshez szükséges zsákokat a családi övezetben.”*

(2) A rendelet 9.§. (5) bekezdéssel egészül ki:

*„****(5)*** *Az elkülönítetten gyűjtött hulladék elszállítása hulladékgyűjtő szigetek esetén kéthetente egy alkalommal történik.”*

**3.§.**

A Rendelet 9/A.§. helyébe a következő rendelkezés lép:

*„(1)     A zöldhulladékot elsősorban komposztálni szükséges, ennek hiányában elkülönített gyűjtését kell biztosítani. A zöldhulladék elszállítását a közszolgáltatónak legalább évente 10 alkalommal biztosítani kell, januárban két alkalommal április, május, június, július, augusztus, szeptember, október, november hónapokban legalább egy alkalommal.*

*(2) A zöldhulladék gyűjtés biztosítható nem csak az ingatlantól történő gyűjtéssel, hanem hulladékgyűjtő pont, hulladékudvar vagy más átvételi lehetőség biztosításával, amennyiben az legalább a felsorolt hónapokban és legfeljebb 20 km-es távolságban rendelkezésre áll.”*

*(3) A Közszolgáltató által biztosított gyűjtőpont: 4262 Nyíracsád, Sport u. 19.szám*

**4.§.**

(1) A Rendelet 10.§. (1) bekezdés helyébe a következő rendelkezés lép:

*(1) „Ha az ingatlanon keletkező  hulladék  mennyisége alkalmilag meghaladja  ingatlanon  használt  gyűjtőedény űrtartalmát, a többlethulladékot     a közszolgáltatótól átvett, jelzéssel ellátott  gyűjtőzsákba teheti az ingatlanhasználó. Az ingatlanhasználó a többletszolgáltatás ellátásáért a Koordináló szervet megillető közszolgáltatási díjat fizet.”*

(2) A Rendelet 10.§. (3) bekezdésének utolsó mondata helyébe a következő rendelkezés lép:

*„(3) … A többletközszolgáltatás tényéről a közszolgáltató az ingatlantulajdonost egyidejűleg értesíteni köteles, továbbá a közszolgáltató köteles a Koordináló szervnek a többletközszolgáltatást bejelenteni és a közszolgáltatási díj számlázásához szükséges adatokat megadni."*

**5.§.**

A Rendelet 11.§.  (1) bekezdése helyébe a következő rendelkezés lép:

***„ (1)*** *Az ingatlanhasználó a közszolgáltatás díját a Koordináló szerv által kiállított számla alapján  köteles megfizetni. „*

**6. §.**

A Rendelet 12.§.-a a következő (4)  - (5) bekezdéssel egészül ki:

*„(4) Üdülőingatlanok esetében a közszolgáltató e rendeletben szabályozott közszolgáltatást legalább hat hónap időtartamban, áprilistól szeptemberig köteles biztosítani.*

*(5) Amennyiben az ingatlanhasználó az ingatlan-nyilvántartásban üdülőként bejegyzett ingatlanát meghatározott időszakban nem használja, a közszolgáltatótól írásban kérheti a közszolgáltatás szüneteltetését, mely a bejelentést követő hónap első napjától maximum hat hónapig tarthat.”*

**7. §.**

A Rendelet 2.§. (1) bekezdés f.) pontja  hatályon kívül helyezésre kerül.

**8. §.**

Ez a rendelet   kihirdetését követő napon lép hatályba,  és a hatályba lépését követő napon hatályát veszíti.

**Hutóczki Péter                                                                                  Dr. Csősz Péter**

  polgármester                                                                                               jegyző

A rendelet kihirdetve:

Fülöp, 2017.április 28.

**Dr. Csősz Péter**

                                                                                                             jegyző

**Magyar Közlöny Lap- és Könyvkiadó Kft.**Az Önkormányzati Rendelettárban elérhető szövegek tekintetében a Közlönykiadó minden jogot fenntart!